armvectores/hy_wikipedia_2023 huggingface dataset:
Նիկ Քեննոն

Նիկոլաս Սքոթ Քեննոն (անգլ.՝ Nicholas Scott Cannon, հոկտեմբերի 8, 1980(1980-10-08), Սան Դիեգո, Կալիֆոռնիա, ԱՄՆ), ամերիկացի դերասան, կոմիկ, ռեփեր։ Առավել հայտնի է որպես Նիկ Քեննոն։


== Կենսագրություն ==
Նիկ Քեննոնը ծնվել է 1980 թվականի հոկտեմբերի 8-ին Սան Դիեգոյում (ԱՄՆ,Կալիֆորնիա նահանգ) Բեթ Գարդների (ծնվել է 1959 թվականին) և Ջեյմս Քեննոնի (1954-2010) ընտանիքում։ Փոքր ժամանակը անցկացրել է Սան Դիոգոյում մայրիկի և տատիկի հետ, կամ էլ հոր հետ Շառլոթում։


== Կարիերա ==
Սկսել է հանդես գալ ութ տարեկանից, իսկ տասնմեկ տարեկանում հոր կաբելային հեռուստածրագրում, սթենդափ ժանրում գրավեց տեղ։ Դեռահաս տարիքում նա մեկնել է Հոլլիվուդ, որտեղ նա սթենդափով հանդես է եկել The Improv, The Laugh Factory և The Comedy Store  կատակերգական ակումբներում։
Նա իր կարիերան սկսեց Nickelodeon հեռուստաալիքի հեռարձակած Ամեն ինչ հեռուստասերիալում խաղալով։ Հետո եղել է The Nick Cannon Show, Wild 'N Out, America's Got Talent շոուների հաղորդավար։ Քեննոնը նկարահանվել է «Drumline» (2002), «Love Don't Cost a Thing» (2003), «Rollers» (2005) ֆիլմերում։ 2003 թվականին նա թողարկել է իր առաջին դեբյուտային ռեպ ալբոմը, որի Gigolo սինգլը նա կատարում է R & B ոճի երգիչ Ար Քելլիի հետ։ 2006 թվականին նա ձայնագրեց Stages ալբոմի Dime Piece և My Wife սինլգերը, սակայն ալբոմը այդպես էլ չհրապարակվեց։


== Անձնական կյանք ==
2008 թվականի ապրիլի 30-ից 2016 թվականի նոյեմբերի 2-ը Նիկը ամուսնացած է եղել Մրայա Քերիի հետ։ Այս զույգը ունեցել է երկրվորյակներ։ Որդին՝ Մարոկկան Սքոթ Քեննոնը, և դուստրը՝ Մոնրո Քոնոնը, ծվել են 2011 թվականի ապրիլի 30-ին։
Նիկը հարաբերություններ է ունեցել Բրիթնանի Բելլի հետ։ Նախկին զույգը ունեցել է որդի՝ Գոլդեն Սեգոն Քեննոնին (ծնված 21.02.2017)։
2012 թվականի հունվարի 4-ին Նիկ Քեննոնը տեղափոխվել է հիվանդանոց, որտեղ նրա մոտ հայտնաբերել են երիկամների անբավարարություն։


== Ֆիլմագրություն ==


== Դիսկոգրաֆիա ==


=== Ստուդիական ալբոմներ ===


=== Սինգլեր ===


== Մրցանակներ և նոմինացիաներ ==


== Հղումներ և աղբյուրներ ==
Nick Cannon (անգլ.) Internet Movie Database կայքում
http://www.allmusic.com/artist/p555190 Nick Cannon at Allmusic


== Ծանոթագրություններ ==
Կարպինետո Ռոմանո

Կարպինետո Ռոմանո (իտալերեն՝ Carpineto Romano, նեապ.՝ Carpineto Romano) քաղաք Իտալիայում, տեղակայված է Լացիո մարզի Հռոմ գավառումԲնակչությունը կազմում է 4931 մարդ, խտությունը կազմում է 59 մարդ/քառ. կմ։ Զբաղեցնում է 84 քառ. կմ տարածք։ Փոստային ինդեքս — 032, հեռախոսային կոդ — 06.
Քաղաքապետ - Կուիրինո Բրիգանտի։
Այստեղ ծնվել է Պապ Լեո XIII-ը։


== Արտաքին հղումներ ==
Բնակավայրի պաշտոնական կայքը (իտալ.)
Official website


== Ծանոթագրություններ ==
Մեծ Մակսանկա

Մեծ Մակսանկա (ռուս.՝ Большая Максанка), գետ Ռուսաստանում, հոսում է Կիլմեզսկի և Ուրժումսկի շրջաններում, Կիրովի մարզում։ Գետաբերանը գտնվում է Մակսանկա գետի ձախ ափին՝ 19 կմ հեռավորության վրա։ Գետի երկարությունը կազմում է 13 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Կամսկի ավազանային շրջանին, գետի ջրատնտեսային տեղամասը Վյատկան է, գետի գետի ենթաավազանը Վյատկան է։ Գետի գետային ավազանը Կամա գետն է.
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝։

Ջրային օբյեկտի կոդը հանրային գրանցմամբ — 10010300512111100038538
Կոդը ըստ հիդրոլոգիական հետազոտության (ՌԴ) — 111103853
Ավազանի կոդը — 10.01.03.005
Ծավալի համարը ըստ ՌԴ-ի — 11
Թողարկումը ըստ ՌԴ-ի — 1


== Ծանոթագրություններ ==
Գևորգ Զոհրաբյան

Գևորգ Գեղամի Զոհրաբյան (1913 - ), հայ բժիշկ։


== Կենսագրություն ==
Հայրը մահացել է 1920 թվականին, մայրը աշխատել է Երևանի պահածոների գործարանում։ Գևորգը 1928 թվականին աշխատել է «Ժողտան» (ներկայիս օպերայի և բալետի պետական ակադեմիական թատրոն) շենքի շինարարությունում։ 1931 թվականին գործուղվել է Երևանի բժշկական ինստիտուտ։ Ուսմանը զուգահեռ աշխատել է, բարձր կուրսերում սովորելիս բուժակ է եղել յայլաղներում ու պիոներական ճամբարներում։ 1936 թվականին ավարտել է ինստիտուտը, նշանակվել Հրազդանի բուժարանի վարիչ։ մեկ տարի հետո առողջապահության ժողկոմատի հրավերով տեղափոխվել է Երևան և նշանակվել 2-րդ հիվանդանոցում օրդինատոր։
1938-1941 թվականներին եղել է շրջանային զինկոմիսարիատի բժշկական հանձնաժողովի անդամ, 1941-1943 թվականներին՝ Երևան քաղաքի, 1943-1947 թվականներին՝ Անդրկովկասյան զինվորական օկրուգին կից բժշկական էքսպերտ հանձնաժողովի անդամ քիթ-կոկորդ-ականջ մասնագիտության գծով։ 1943-1946 թվականներին Երևանի վերականգնողական վիրաբուժության հոսպիտալում եղել է քիթ-կոկորդ-ականջի բժիշկ։
1946 թվականին Մինվոդիում մասնագիտական վերապատրաստման դասընթացներն ավարտելուց հետո 1948 թվականին Հայաստանում կազմակերպել է երկու ինհալատորիա. մեկը՝ Երևանի 1-ին պոլիկլինիկայում, մյուսը՝ Արզնիի առողջարամում։ 1958 թվականից աշխատել է երևանի 2-րդ կլինիկական հիվանդանոցում որպես բաժանմունքի վարիչ։ Չորս տասնամյակ (1938-1977) դասախոսել է Երևանի բժշկական ուսումնարանում իր մասնագիտական առարկան։
15 գիտական աշխատությունների հեղինակ է։
Պարգևատրվել է կառավարական ութ մեդալներով, ստացել բազմաթիվ շնորհակալագրեր ու պատվոգրեր։


== Ծանոթագրություններ ==
1290

1290 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 1290 թվականն է, 
XIII դարի 90-րդ տարին։


== Դեպքեր ==


== Ծնունդներ ==


== Մահեր ==
Տարսայիճ Օրբելյան, Սյունիքի իշխանապետ 1273-ից
Սիբիլ Հեթումյան, Կիլիկիայի հայկական թագավորության արքայադուստր
Մխիթար Այրիվանեցի, մատենագիր, պատմիչ, մանկավարժ, վարքագիր, բանաստեղծ, երգահան
Մանսուր Կալաուն, Մամլուքյան Բահիրի սուլթանության (1250-1381 թթ.) 7-րդ սուլթան
Բեատրիչե, ֆլորենտացի Ֆոլկո Պորտինարիի դուստրը, իտալացի բանաստեղծ Դանթե Ալիգիերիի «մուսան» և գաղտնի սիրուհին
Սպարտակ (ֆուտբոլային ակումբ, Մոսկվա)

Անվան այլ կիրառումների համար տե՛ս՝ Սպարտակ (այլ կիրառումներ)Սպարտակ Մոսկվա (ռուս.՝ Футбольный клуб «Спартак» Москва), ռուսական ֆուտբոլային ակումբ, հիմնադրվել է 1922 թվականին։


== Համազգեստ ==


== Նվաճումներ ==


=== ԽՍՀՄ ===
Ֆուտբոլի ԽՍՀՄ առաջնություն

 Չեմպիոն (12)՝ 1936 (աշուն), 1938, 1939, 1952, 1953, 1956, 1958, 1962, 1969, 1979, 1987, 1989
 Փոխ-չեմպիոն (12)՝ 1937, 1954, 1955, 1963, 1968, 1974, 1980, 1981, 1983, 1984, 1985, 1991
 Բրոնզե մեդալակիր (9)՝ 1936 (գարուն), 1940, 1948, 1949, 1957, 1961, 1970, 1982, 1986ԽՍՀՄ Գավաթ

 Հաղթանակ (10)՝ 1938, 1939, 1946, 1947, 1950, 1958, 1963, 1965, 1971, 1991-92
 Եզրափակչի մասնակից (5)՝ 1948, 1952, 1957, 1972, 1981ԽՍՀՄ Ֆուտբոլի Ֆեդերացիայի Գավաթ

 Հաղթանակ (1)՝ 1987


=== Ռուսաստան ===
Պրեմիեր Լիգա

 Չեմպիոն (10)՝ 1992, 1993, 1994, 1996, 1997, 1998, 1999, 2000, 2001, 2016-17
 Փոխ-չեմպիոն (6)՝ 2005, 2006, 2007, 2009, 2011-12, 2020-21
 Բրոնզե մեդալակիր (3)՝ 1995, 2002, 2017-2018Ռուսաստանի գավաթ

 Հաղթանակ (4)՝ 1993-94, 1997-98, 2002-03, 2021-22
 Եզրափակչի մասնակից (2)՝ 1995-96, 2005-06Ռուսաստանի սուպերգավաթ

 Եզրափակչի մասնակից (4)՝ 2004, 2006, 2007, 2022


=== Միջազգային ===
 Չեմպիոնների Լիգա
Կիսաեզրափակչի մասնակից (1)՝ 1991
Քառորդ եզրափակչի մասնակից (3)՝ 1981, 1994, 1996
ՈՒԵՖԱ-ի Եվրոպայի Լիգա/ՈՒԵՖԱ-ի գավաթ
Կիսաեզրափակչի մասնակից (1)՝ 1998
Քառորդ եզրափակչի մասնակից (2)՝ 1984, 2011
 ՈՒԵՖԱ Գավաթակիրների Գավաթ
Կիսաեզրափակչի մասնակից (1)՝ 1993
Քառորդ եզրափակչի մասնակից (1)՝ 1973


== Ներկա կազմ ==


== Գրականություն ==
Վարդան Ատրյան

Վարդան Ատրյան (Վարդան Հովհաննեսի Աստվածատրյան, հուլիսի 13, 1896(1896-07-13), Թիֆլիս, Ռուսական կայսրություն - հունվարի 8, 1974(1974-01-08), Երևան, Հայկական ԽՍՀ, ԽՍՀՄ), հայ արձակագիր, լրագրող։ ԽՍՀՄ գրողների միության անդամ 1934 թվականից։ ԽՄԿԿ անդամ 1917 թվականից։


== Կենսագրություն ==
Ծնվել է Թիֆլիսում։ 1917 թվականին ավարտել է Թիֆլիսի Ներսիսյան դպրոցը, 1934 թվականին՝ Վ. Ի. Լենինի անվան տրանսպորտի ինժեներների անդրկովկասյան ինստիտուտը (Թիֆլիս)։ 1930-1934 թվականներին եղել է «Պրոլետար» օրաթերթի, 1930-1932 թվականներին՝ «Արշավ» և «Հոկտեմբեր» հանդեսների, 1932-1934 թվականներին «Գրոհ» ամսագրի խմբագիրը։ 1942-1955 թվականներին Վրաստանի խորհրդային գրողների միության հայկական բաժանմունքի նախագահն էր։
Նրա առաջին ստեղծագործությունը՝ «Զրահագնացքը», տպագրվել է 1926 թվականին, «Գրական արշավ» ամսագրում։
Նրա գործերից թարգմանվել և առանձին գրքերով լույս են տեսել ռուսերեն, վրացերեն, ուկրաիներեն։ Պարգևատրվել է Աշխատանքային կարմիր դրոշի շքանշանով։ Մահացել է Երևանում։


== Երկերի մատենագրություն ==
Զրահագնացք, Երևան, Պետհրատ, 1930, 58 էջ։
Գրոհում (վեպ), Թիֆլիս, 1932, 246 էջ։
Շավարշ Մամյան (վիպակ), Թբիլիսի, 1947, 256 էջ։
Երկեր, Թբիլիսի, Սախելգամի, 1947, 264 էջ։
Արյունոտ քառուղիներով (վեպ), գիրք Ա, Թբիլիսի, 1955, 388 էջ։
Արյունոտ քառուղիներով (վեպ), գիրք Բ, Թբիլիսի, 1957, 472 էջ։
Հողի ձայնը (վեպ), Երևան, Հայպետհրատ, 1959, 447 էջ։
Կարմիր ձիավոր (վեպ), Երևան, «Հայաստան», 1965, 400 էջ։
Պատմվածքներ, Երևան, «Հայաստան», 1969, 306 էջ։


== Թարգմանություններ (վրացերենից) ==
Վրաստանի գարունը (վրաց մանկագիրների ստեղծագործությունների ժողովածու, որի մի մասը թարգմանել է Վ. Ատրյանը), Երևան, Հայպետհրատ, 1951, 114 էջ։
«Թարգմանչաց արվեստ» շտեմարան։


== Աղբյուրներ ==
Ժոզեֆինա Տոպալի

Ժոզեֆինա Չոբա Տոպալի (ալբ․՝ Jozefina Çoba Topalli, նոյեմբերի 26, 1963(1963-11-26), Շկոդեր, Ալբանիա), ալբանացի քաղաքական գործիչ, եղել է Ալբանիայի Ազգային ժողովի խոսնակ 2005 թվականի սեպտեմբերի 3-ից մինչև 2013 թվականի սեպտեմբերի 10-ը։ Ալբանիայի դեմոկրատական կուսակցության առաջնորդի տեղակալ։


== Կենսագրություն ==
Ժոզեֆինա Տոպալին ծնվել է 1963 թվականի նոյեմբերի 26-ին Շկոդերում։ Լ. Գուրակուչիի անվան համալսարանում սովորել է մաթեմատիկա և իրավունք, ապա Պադուի համալսարանում ավարտել է ասպիրանտուրա միջազգային հարաբերությունների գծով։ 2010 թվականին Ժոզեֆինա Տոպալին պաշտպանել է ատենախոսություն «Ազգային խորհրդարանի դերը երկրի եվրաինտեգրացման գործընթացում» թեմայով և ստացել փիլիսոփայական գիտությունների դոկտորի աստիճան Տիրանայի համալսարանում։ Տիրապետում է անգլերեն, ռուսերեն, ֆրանսերեն և իտալերեն լեզուներին։
Դպրոցն ավարտելուց հետո Ժոզեֆինա Տոպալին աշխատանքի է ընդունվել Շկոդերի Եգիպտացորենի ուսումնասիրության ինստիտուտում, ապա աշխատել է տեղի առևտրաարդյունաբերական պալատում։ 1995-1996 թվականներին դասավանդել է Շկոդերի Լ. Գուրակուչիի անվան համալսարանում։ 1990-ական թվականներին միացել է Ալբանիայի դեմոկրատական կուսակցությանը, իսկ 2000 թվականին դարձել կուսակցության առաջնորդի տեղակալ։
1996 թվականի ընտրություններում Ժոզեֆինա Տոպալին առաջին անգամ ստացել է խորհրդարանի պատգամավորի մանդատ, աշխատել է Իրավական ու սահմանադրական հարցերի հանձնաժողովում։ 2005 թվականի սեպտեմբերին ընտրվել է խորհրդարանի նախագահ․ դա դարձել է կնոջ կողմից երբևէ զբաղեցված ամենաբարձր պաշտոնն Ալբանիայում։
2009 թվականի ընտրություններից հետո Ժոզեֆինա Տոպալին վերընտրվել է խորհրդարանի նախագահ։
2010 թվականին արժանացել է Միջերկրածովյան մրցանակի ի նպաստ աշխարհի կատարած իր աշխատանքի համար։
2012 թվականին Ժոզեֆինա Տոպալին ակտիվ մասնակցություն է ունեցել Ալբանիայի անկախության հռչակման հարյուրամյակին և տոտալիտար ռեժիմի՝ ալբանացի մտավորականների նկատմամբ հաշվեհարդարի 61-ամյա տարելիցին նվիրված միջոցառումների կազմակերպմանը։
Ժոզեֆինա Տոպալին ամուսնացած է, ունի երկու երեխա (որդի և դուստր)։


== Ծանոթագրություններ ==


== Արտաքին հղումներ ==
NATO Parliamentary Assembly Archived 2014-10-20 at the Wayback Machine.
Առու (գյուղ, Կուուսալու շրջան)

Անվան այլ կիրառումների համար տե՛ս՝ ԱռուԱռու (էստ․՝ Aru), գյուղ Էստոնիայի Հարյումաա նահանգի Կուուսալու շրջանում։
2011 թվականի տվյալներով գյուղում բնակվում էր 28 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սևերոդոնեցկ

Սևերոդոնեցկ (ուկրաիներեն՝ Сєвєродоне́цьк), քաղաք Ուկրաինայի Լուգանսկի մարզի Սևերոդոնեցկի քաղաքային խորհուրդում, մարզային նշանակության քաղաք։ Բնակավայրը նախկինում նաև անվանվել է Լիսխիմստրոյ։ Հիմնադրվել է 1934 թվականին։
2012 թվականի տվյալներով Սևերոդոնեցկ քաղաքում բնակվում էր 119 959 մարդ։ Բնակավայրը զբաղեցնում է 42,1 կմ²։


== Ծանոթագրություններ ==


== Արտաքին հղումներ ==
Պաշտոնական կայք (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Չակ Նորիս

Չակ Նորիս (անգլ.՝ Chuck Norris, մարտի 10, 1940(1940-03-10), Ryan, Ջեֆերսոն, Օկլահոմա, ԱՄՆ), ամերիկացի կինոդերասան և մարտարվեստների վարպետ։
Առաջին մեծ դերը կինոյում Բրյուս Լիի ընկերակցությամբ «Վիշապի ճանապարհը» ֆիլմն էր։


== Ֆիլմագրություն ==


=== Դերակատարումներ ===


=== Պրոդյուսեր ===


=== Սցենարիստ ===


== Ծանոթագրություններ ==
Փարիզի կաթոլիկ ինստիտուտ

Փարիզի կաթոլիկ ինստիտուտ (ֆր.՝ Institut Catholique de Paris), ոչ պետական բարձրագույն ուսումնական հաստատություն Փարիզում։ Գլխավոր մասնաշենքը գտնվում է Փարիզի VI շրջանի Rue d ' Assas, 21 հասցեում։


== Պատմություն ==
Ինստիտուտը հիմնադրվել է 1875 թվականին «Փարիզի կաթոլիկ ինստիտուտ» (ֆր.՝ Université Catholique de Paris) անվամբ։ Համալսարանը գտնվում է նախկին կարմելիտի վանքում, որի տարածքը հետագայում ենթարկվել է վերակառուցման։


== Արդիականություն ==
Ինստիտուտը այսօր ներառում է 21 ստորաբաժանում. վեց ֆակուլտետներ (աստվածաբանություն, գրականություն, փիլիսոփայություն, սոցիալական գիտությունների, մանկավարժության և կանոնական իրավունքի), գիտահետազոտական ինստիտուտներ, բարձրագույն դպրոցներ, համալսարանական հոգևոր ճեմարան (ֆր.՝ Séminaire universitaire des Carmes), հետազոտական լաբորատորիաներ և երկու թանգարաններ։ Շատ գիտական աստիճաններ և դիպլոմներ, որոնք ապահովվում են ինստիտուտի կողմից, ճանաչվում են ինչպես կաթոլիկ եկեղեցու, այնպես էլ ֆրանսիական պետության կողմից, ինստիտուտի բաժինների մեծ մասը հավատարմագրված են Ֆրանսիայի կրթության նախարարության և Սուրբ Աթոռի կողմից։
Ինստիտուտը ֆինանսավորվում է կաթոլիկ եկեղեցու կողմից և, մասամբ, պետական սուբսիդիաներով, ունի 7500 ուսանողներ և 750 աշխատակիցներ։ Ինստիտուտին կից գործում են գրադարան և մի քանի մասնագիտացված գրադարաններ (այդ թվում՝ կանոնական իրավունքի գրադարան և բյուզանդական հետազոտությունների գրադարան), գիտահետազոտական լաբորատորիաներ և Սեն Ժոզեֆ դե Կարմ եկեղեցի։
Փարիզի կաթոլիկ համալսարանը պատկանում է կաթոլիկ միության բարձրագույն ուսումնական հաստատություններին (ֆր. Union des Etablissements d ' Enseignement Supérieur Catholiques, UDESCA), որը ներառում է 5 ֆրանսիական կաթոլիկ համալսարաններ՝ Փարիզում, Լիլում, Լիոնում, Թուլուզում և Անժեյում, ինչպես նաև ասոցացված է կաթոլիկ համալսարանների միջազգային ֆեդերացիայի հետ (անգլ. International Federation of Catholic Universities, FIUC), որին պատկանում են 200 կաթոլիկ համալսարաններ ամբողջ աշխարհում։


== Որոշ հայտնի շրջանավարտներ և դասախոսներ ==
Սիմոնա դը Բովուար
Անդրե Վեն Տրուա
Ժակ Մարինետ
Պիեռ Տեյար դը Շարդեն
Ջուլիետտա Բենցոնի
Էմանուիլ (Ադամակիս)


== Ինստիտուտ և Ռուսական սփյուռքը ==
Տարբեր տարիներին ինստիտուտում դասավանդել և սովորել են ռուսական արտագաղթի ներկայացուցիչներ, այդ թվում.

Միխայիլ Գավրիլով
Գեորգի Ցեբրիկով
Լեվ Ժեդենով
Միխայիլ Յուդին Բելսկի
Գեորգի Մակլակով
Իվան Պուզինա
Սերգեյ Օբոլենսկի


== Ծանոթագրություններ ==
Արաբեսկ (այլ կիրառումներ)

Արաբեսկ (ֆր.՝ arabesque, իտալերեն՝ arabesco — արաբական),

բալետում. դասական պարի հիմնական կեցվածքներից մեկը։
Կերպարվեստում. երկրաչափական և ոճավորված բուսական մոտիվների քմահաճ միահյուսումով բարդ նախշ, որ երբեմն ընդգրկում է նաև մակագրություններ։ Մշակվել և լայն տարածում է գտել միջին դարերում Մերձավոր Արևելքի, գլխավորապես արաբական երկրների արվեստում որպես արաբանախշ։
Երաժշտության մեջ արաբենիք են անվանում նրբագեղ բնույթի, զարդոլոր, պաճուճապատ մշակումով, նախշուն մեղեդիով պիեսները։ Դաշնամուրի համար Արաբեսկ են գրել Արաբեսկ վերևում՝ արաբանախշ, ներքևում՝ արաբեսկ բալետում՝ Ռ. Շումանը, Ա. Լյադովը, Ա. Արենսկին, Կ. Դեբյուսին և ուրիշներ, նվագախմբի համար՝ Է. Վոլֆ-Ֆեռարին։ Արաբենիք են կոչվում նաև գրական, երաժշտական մանր երկերի ժողովածուները, օրինակ Գոգոլի «Արաբենիք»-ը։
Մուսկատնի (Ակսայի շրջան)

Մուսկատնի (ռուս.՝ Мускатный), ավան Ռուսաստանի Դաշնության Ռոստովի մարզի Ակսայի շրջանում։ Մտնում է Ռասվետովսկի գյուղական համայնքի կազմի մեջ։ Ակսայ քաղաքից գտնվում է 15 կմ հեռավորության վրա։
Ալմաչար

Ալմաչար, (իսպ.՝ Almáchar) մունիցիպալիտետ Իսպանիայում՝ Անդալուսիա ինքնավար համայնքի Մալագա պրովինցիայի Ախարկիա-Կոստա դել Սոլ շրջանում (կոմարկայում)։ Տարածքը՝  15 կմ2։ Բնակչությունը՝ 1899 մարդ (2010 թվականի տվյալներով), բնակչության խտությունը՝ 126,13 մարդ/կմ²։ Պրովինցիայի վարչական կենտրոնից գտնվում է 35 կմ հեռավորության վրա։
Ալմաչարի տեսարժան վայրերից են 17-րդ դարում Վերածննդի ու գոթիկայի ոճերով կառուցված Սբ. Մատեո եկեղեցին և հնավանդ մի տան մեջ տեղավորված խաղողի ու չամչի թանգարանը։


== Պատկերասրահ ==

		
		
		


== Բնակչություն ==


== Ծանոթագրություններ ==


== Արտաքին հղումներ ==
պաշտոնական կայք
Հարսանիքից հետո

«Հարսանիքից հետո» (ռուս.՝ «После свадьбы»), խորհրդային ​​գեղարվեստական ​​ֆիլմ, որը նկարահանել է ռեժիսոր Միխայիլ Երշովը Դանիիլ Գրանինի համանուն պատմվածքի հիման վրա։


== Սյուժե ==
Հարսանիքից հետո երիտասարդ տղային ուղարկում են գյուղ։ Մեկ տարի անց նա հնարավորություն ունի վերադառնալ Լենինգրադ, բայց իրեն անհրաժեշտ զգալով կոլտնտեսության համար՝ մնում է գյուղում։


== Դերերում ==
Ստանիսլավ Խիտրով – Իգոր Մալյուտին 
Նատալյա Կուստինսկայա – Տոնյա Մալյուտինա 
Ալեֆտինա Կոնստանտինովա – Վերա 
Լեոնարդ Բորիսևիչ – Ալեքսեյ Իպոլիտով, ինժեներ 
Յուրի Սոլովյով – Սեմյոն, մեխանիկ
Գեորգի Սատինի – Յուրի Պավլովիչ Պիսարև, գլխավոր ինժեներ
Վերա Տիտովա – Նադեժդա Օսիպովնա 
Եվգենի Տետերին – Վիտալի Ֆադեևիչ Չեռնիշյով, կոլտնտեսության նախագահ 
Բորիս Կոկովկին – Կիսլով, շրջկոմի քարտուղար 
Բորիս Առաքելով – Ախիրամեև, բանվոր 
Զոյա Ալեքսանդրովա – Սայոտիչի կինը 
Օլեգ Բելով – բանվոր
Վիտալի Մատվեև – Տիխոն Չուդրով 
Վալենտինա Պուգաչովա – Լենա Չերենց 
Ռոզա Սվերդլովա – Մարիա Տիմոֆեևնա, գյուղի ուսուցիչ Չեռնիշյովի կինը 
Ինոկենտի Սմոկտունովսկի – հեղինակի տեքստ


== Նկարահանող խումբ ==
Սցենարիստ՝ Դանիիլ Գրանին
Ռեժիսոր՝ Միխայիլ Երշով
Օպերատոր՝ Վլադիմիր Բուրկին
Կոմպոզիտոր՝ Օլեգ Կարավայչուկ
Նկարիչ՝ Ալեքսեյ Ֆեդոտով


== Ծանոթագրություններ ==


== Արտաքին հղումներ ==
«Հարսանիքից հետո» (1962)
Մախանդա

Մախանդա, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Էրզրում քաղաքից 10-11 կմ հարավ-արևմուտք, Էրզրումի դաշտում։


== Բնակչություն ==
1878 թվականին ուներ 18 տուն, իսկ 1909 թվականին՝ 50 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ալկովեր

Ալկովեր (կատ.՝ Alcover), մունիցիպալիտետ Իսպանիայում։ Գտնվում է Լյեյդա պրովինցիայում, Կատալոնիա ինքնավար համայքնի կազմում։
Տարածքը 46 կմ² է։ Բնակչությունը՝ 5143 մարդ (ըստ 2010 թվականի տվյալների)։
Ալկովերը իսպանացի ճանաչված ֆուտբոլիստ, դարպասապահ Կիկո Կասիլյայի ծննդավայրն է (նա հանդես է եկել Մադրիդի «Ռեալ», «Էլչե», անգլիական «Լիդս» և այլ թիմերի կազմում)։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական էջ
Չերոկի շրջան (այլ կիրառումներ)

Չերոկի շրջան, կարող է վերաբերել՝

Չերոկի շրջան - ԱՄՆ Ալաբամա նահանգի շրջաններից մեկը
Չերոկի շրջան - ԱՄՆ Այովա նահանգի 99 վարչական միավորներից մեկը
Չերոկի շրջան - ԱՄՆ Կանզաս նահանգի 105 վարչական միավորներից մեկը
Չերոկի շրջան - ԱՄՆ Հարավային Կարոլինա նահանգի 46 վարչական միավորներից մեկը
Չերոկի շրջան - ԱՄՆ Ջորջիա նահանգի 159 վարչական միավորներից մեկը
Չերոկի շրջան - ԱՄՆ Տեխաս նահանգի 254 վարչական միավորներից մեկը
Ամանորն Իտալիայում

Ամանորն Իտալիայում (իտալերեն՝ Capodanno, թարգմանվում է որպես «տարվա գլուխ», նաև հայտնի է որպես Սուրբ Սիլվեստերի ընթրիք), տոն, որը նշվում է իտալացիների կողմից՝ համապատասխան գրիգորյան օրացույցի, մեկնարկում է դեկտեմբերի 31-ի լույս հունվարի 1-ի գիշերը։


== Տոնի նկարագրում ==
Իտալիայում Ամանորն ընդունված է նշել փողոցում, որտեղ անցկացվում են ժողովրդական տոնախմբություններ։ Դեկտեմբերի 31-ի գիշերը քաղաքի կենտրոնում տոնի մասնակիցները սկսում են զբոսնել պողոտաներով, ավտոմեքենաների շարժը քաղաքում դադարում է։ Իտալացիները սիրում են դիմավորել Նոր տարին՝ հին տարում խմելով «Պրոսեկո» գինին եկող տարվա երջանկության համար։ Հռոմի Ժողովրդական հրապարակում ամանորյա ներկայացում է կազմակերպվում, որն ուղեկցվում է հրավառությամբ, լուսաերաժշտական ներկայացումներով։ Հանրահայտ հռոմեական ավանդույթն ասում է, որ Ամանորին երջանիկ կդառնա նա, ով Նոր տարվա գիշերը կթռչի կամրջից Տիբր գետ։ Բայց ամենաիտալական ամանորյա սովորույթը պատուհաններից հին իրերը (հագուստ, կահույք, կենցաղային իրեր և այլն) փողոց նետելն է։ Ենթադրվում է, որ նոր տարում երջանիկ կդառնա նա, ով կկարողանա ավելի մեծ թվով հին իրերից ազատվել։


== Ծանոթագրություններ ==
Ռոմանով (Դուբովսկի շրջան)

Անվան այլ կիրառումների համար տե՛ս՝ Ռոմանով (այլ կիրառումներ)Ռոմանով (ռուս.՝ Романов), գյուղակ (խուտոր) Ռուսաստանի Դաշնության Ռոստովի մարզի Դուբովսկի շրջանում։ Ռոմանովսկի գյուղական համայնքի վարչական կենտրոնն է։
(9155) Վերխոդանով

(9155) Վերխոդանով (անգլ.՝ Verkhodanov), աստերոիդ աստերոիդների հիմնական գոտում։ Հայտնաբերվել է 1982 թվականի սեպտեմբերի 18-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 3,08546 ա. մ., առավելագույնը մոտենում է 2,9672 ա. մ. հեռավորության վրա և հեռանում 3,2037 ա. մ.։ Արեգակի շուրջ մեկ ամբողջական պտույտ է կատարում 1979,6 երկրային օրվա ընթացքում, իր ուղեծրով շարժվելով միջինում 0,181855 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,34° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9155) Վերխոդանով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սոլարուսա

Սոլարուսա (իտալերեն՝ Solarussa), կոմունա Իտալիայում` Սարդինիա մարզի Օրիստանո գավառում։
Բնակչությունը կազմում է 2493 մարդ (2008 թվական), բնակչության խտությունը 78,18 մարդ/կմ²։ Տարածքը` 31,89 կմ²։ Փոստային ինդեքս — 9077։ Հեռախոսային կոդ — 0783։
Բնակավայրի հովանավորն է համարվում Սուրբ Պետրոսը։ Տոնը նշվում է հունիսի 29-ին։


== Արտաքին հղումներ ==
http://www.comune.solarussa.or.it/sito/home/(չաշխատող հղում)
Ֆրասկարո

Ֆրասկարո (իտալ.՝ Frascaro), կոմունա Իտալիայի Պիեմոնտ մարզի Ալեսանդրիա գավառում։
Բնակչությունը կազմում է՝ 456 մարդ (2008)։ Բնակչության խտությունը՝ 87 մարդ/կմ²։ Տարածքը կազմում է 5 կմ²։ Փոստային ինդեքս՝ 15010։ Հեռախոսային կոդ՝ 0131։


== Ժողովրդագրություն ==


== Կոմունայի վարչակազմ ==
Հեռախոս։ 0131 278227
Էլեկտրոնային փոստ։ comunedifrascaro@virgilio.it
Պաշտոնական կայք։http://www.comunefrascaro.it/ Archived 2009-10-05 at the Wayback Machine.


== Արտաքին հղումներ ==
http://www.comunefrascaro.it/ Archived 2009-10-05 at the Wayback Machine.
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Քյոփելի

Քյոփելի, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Թուլիպ Ջոշի

Թուլիպ Ջոշի (հինդի तुलिप जोशी, սեպտեմբերի 11, 1979(1979-09-11), Մումբայ, Հնդկաստան), հնդկական կինոդերասանուհի։ Նկարահանվում է հինդի, մալայալամ և տելուգու լեզուներով ֆիլմերում։


== Կենսագրություն ==
Ծնվել է Մումբայում, հայրը Գուջարաթից է, մայրը՝ ազգությամբ հայ, ծնունդով Լիբանանից։ Զբաղվել է թեթև աթլետիկայով։ Ունի երկու քույր։ Սովորել է Մումբայի Jamnabai Narsee School մասնավոր դպրոցում, իսկ հետո ավարտել է Vivek College քոլեջը, որտեղ ստացել է սննդամթերքի և քիմիայի գիտական մասնագետի կրթություն։ 2000 թվականին մասնակցել է Հնդկաստանի գեղեցկության մրցույթին, որտեղ նրան նկատել են գովազդային շատ գործակալներ, որից հետո հայտնվել է այնպիսի բրենդների գովազդային հոլովակներում, ինչպիսիք են Ponds, Pepsi, BPL, Smirnoff և այլն։ Որպես հարգանքի տուրք, նկարահանվել է պակիստանցի երգիչ Նուսրաթ Ֆաթեհ Ալի Խանին նվիրված տեսաֆիլմում։
Կինոնկարահանման հրապարակում հայտնվել է պատահականորեն։ Լինելով ռեժիսոր Յաշ Չոպրայի որդու` Ադիտյա Չոպրայի հարսնացուի ընկերուհին, ներկա է գտնվել նրանց հարսանիքին, որտեղ էլ նրան նկատելով հրավիրել են լսումների։ Հինդի լեզվին լավ չտիրապետելու պատճառով անցել է համապատասխան դասընթացներ։ Կինոդեբյուտը կայացել է 2002 թվականին, Յաշ Չոպրայի «Իմ սիրելիի հարսանիքը» ֆիլմում։ Այդ ֆիլմում նկարահանվելու համար, կինեմատոգրաֆիստները նրան խորհուրդ էին տվել փոխել անունը առավել հնդկական հնչողություն ունեցող անունով, քանի որ հանդիսատեսը կարող էր դժվարություն ունենալ արտաբերելու նրա անունը։ Արդյունքում նա ընտրեց Սանջանա անունը, որն էլ հայտնվեց ֆիլմի տիտրերում։ Այդ ֆիլմում Թուլիպ Ջոշին նկարահանվեց Անջալի Շարմայի դերում։ Կինոնկարը հաջողված էր և դրական արձագանքներ ստացավ։
Երկու տարի անց Թուլիպ Ջոշին կրկին հայտնվեց էկրանին, այս անգամ «Ազգ` առանց կանանց» (2003 թ.) կինոնկարում։ Նրա դերակատարումը բարձր գնահատվեց` որպես դերասանուհի բարձրացնելով նրա հեղինակությունը։ Նրա հաջորդ` «Սիրտն ավելին է խնդրում» (2004 թ.) կինոնկարում, Թուլիպ Ջոշիի խաղընկերներն էին Շահիդ Կապուրը, Այեշա Տակիան և Սոհա Ալի Խանը։ Կինոնկարն ստացավ միջին գնահատական։ «Խաբեություն» (2007 թ.) կինոնկարը, որտեղ նկարահանվել էր Թուլիպ Ջոշին, նույնպես բարձրացրեց դերասանուհու վարկանիշը։
2009 թվականին Թուլիպ Ջոշին նկարահանվեց իր առաջին փենջաբի «Jag Jeondeyan De Mele» կինոնկարում, որտեղ նկարահանվել էր փենջաբյան հայտնի երգիչ և դերասան Հարբհաջան Մաննը։ Նրանք միասին նկարահանվել են նաև 2011 թվականին` «Yaara O Dildaara» կինոնկարում։ 2010 թվականին Թուլիպ Ջոշին նկարահանվել է կաննադա լեզվով ստեղծված «Super» կինոնկարում։ Այդ ֆիլմը դարձավ հիթ և կրկնօրինակվեց տելուգու, թամիլերեն և հինդի լեզուներով։


== Ֆիլմագրության ընտրանին ==


== Ծանոթագրություններ ==
Ախուրիկ

Անվան այլ կիրառումների համար տե՛ս՝ Ախուրիկ (այլ կիրառումներ)Ախուրիկ (նախկին անվանումը` Ղարաքիլիսա Թուրքի),
գյուղ Հայաստանի Հանրապետության Շիրակի մարզի Ախուրյանի տարածաշրջանում՝ մարզկենտրոն Գյումրիից մոտ 4 կմ հարավ-արևմուտք։ Գյուղը գտնվում է Ախուրյան գետի աջ ափին, հարթավայրում՝ ծովի մակարդակից 1470մ բարձրության վրա։ Ախուրիկ է վերանվանվել 1935 թվականի հունվարի 3-ին։


== Կլիմա ==
Կլիման բարեխառն լեռնային է, ձմեռը տևական, ցուրտ, հաստատուն ձնածածկույթով։ Ամառը տաք է, համեմատաբար խոնավ։ Տարեկան տեղումների քանակը 500-600 մմ։ Բնական լանդշաֆտները սևահողային լեռնատափաստանները։


== Բնակչություն ==
Ըստ ՀՀ 2011 թ. մարդահամարի արդյունքների` Ախուրիկի մշտական բնակչությունը կազմել է 1243, առկա բնակչությունը` 1241 մարդ։
Գյուղը մինչև Առաջին համաշխարհային պատերազմը եղել է թուրքաբնակ, այնուհետ բնակեցված է եղել հայերով, որոնց նախնիների մի մասը տեղափոխվել է Արևմտյան Հայաստանի Մուշի, Սասունի, Խնուսի շրջաններից և Կարսի մարզից։
Ախուրիկի բնակչության փոփոխությունը ժամանակի ընթացքում` ստորև.

Ըստ ազգային վիճակագրական ծառայության տվյալների համայնքը 2013 թվականի հունվարի 1-ի դրությամբ ունեցել է 1033 բնակիչ։ Սեռային կազմում տղամարդիկ կազմել են 41%, կանայք՝ 59%։ Տարիքային խմբերը բաշխված են եղել հետևյալ կերպ. մինչաշխատունակներ՝ 29%, աշխատունակներ՝ 52%, հետաշխատունակներ՝ 19%:


== Տնտեսություն ==
Ունի 207 տնտեսություն։ Ունի դպրոց, գրադարան, հիվանդանոց, կապի հանգույց։
Գյուղատնտեսական հողահանդակները գրեթե ամբողջությամբ օգտագործվում են որպես վարելահողեր՝ կազմելով 516 հա։ Պետական հողերը գլխավորապես օգտագործվում են որպես վարելահողեր, արոտավայրեր, կազմելով համապատասխանաբար 46 և124 հեկտար։ Գյուղատնտեսության մասնագիտացման ուղղությունը երկրագործությունն է։ Զբաղվում են պտղաբուծությամբ, հացահատիկային, բանջարաբոստանային, կերային կուլտուրաների, կարտոֆիլի մշակությամբ։ Նախկինում մեծ մակերես են զբաղեցրել շաքարի ճակնդեղի ցանքատարածությունները, հումքը վերամշակվում էր Սպիտակի շաքարի գործարանում։ Երկրաշարժի արդյունքում գործարանը ամբողջովին ավերվել է, իսկ ցանքատարածությունները գրեթե ամբողջովին վերացվել են։ Զբաղվում են նաև անասնապահությամբ, մեղվաբուծությամբ։


== Գյուղի հիմնախնդիրները ==
Համայնքի հիմնախնդիրների մեջ կարևորվում են դպրոցական գույքի նորացումը, խմելու ջրագծերի վերանորոգումը, գյուղամիջյան ճանապարհների վերանորոգումը, գյուղատնտեսական մթերքի իրացումը, գազաֆիկացումը։


== Պատմամշակութային կառույցներ ==
Ախուրիկում կան նոր ժամանակների կիսավեր եկեղեցի և Սուրբ Եղյա մատուռ։ Գյուղից արևմուտք ընկած է «Հինշեն» գյուղատեղին։


== Տես նաև ==
Ախուրիկի պատմության և մշակույթի անշարժ հուշարձանների ցանկ (Շիրակի մարզ)


== Ծանոթագրություններ ==


== Արտաքին հղումներ ==
Ախուրիկ գյուղի էջը CAA կայքում Archived 2011-08-20 at the Wayback Machine.
Հակոբ Փափազյան (այլ կիրառումներ)

Հակոբ Փափազյան անունը կարող է վերաբերել հետևյալ անձանց.

Հակոբ Փափազյան (1878-1957), հայ քանդակագործ։
Հակոբ Փափազյան (հայագետ) (1919-1997) խորհրդային հայագետ, արևելագետ, պատմաբան։ Պատմական գիտությունների դոկտոր (1968), պրոֆեսոր (1972)։
Չետ Ուոքեր

Չեսթեր «Չետ» Ուոքեր (անգլ.՝ Chester "Chet" Walker, փետրվարի 22, 1940(1940-02-22)[…], Benton Harbor, Բերիեն շրջան, Միչիգան, ԱՄՆ), ամերիկացի պրոֆեսիոնալ բասկետբոլիստ, 2012 թվականից Բասկետբոլի փառքի սրահի անդամ։


== Խաղացողի կարիերա ==
Խաղացել է թեթև հարձակվողի դիրքում։ Սովորել է Բրեդլիի համալսարանում։ 1962 թվականի NBA դրաֆթի ժամանակ ընտրվել է «Սիրքյուս Նեշնլս» ակումբի կողմից՝ 12-րդ համարի ներքո, որը հարջորդ տարի տեղափոխվեց Ֆիլադելֆիա և սկսվեց կոչվել «Ֆիլադելֆիա-76»։ Հետագայում հանդես է եկել «Չիկագո Բուլս» ակումբի կազմում։ NBA-ում ընդհանուր առմամբ անցկացրել է 13 մրցաշրջան։ 1966-1967 թվականների մրցաշրջանին Ուոքերը Ֆիլադելֆիայի կազմում դարձել է NBA չեմպիոն։ Ընդգրկվել է NBA սկսնակների առաջին հավաքականի մեջ (1963): Յոթ անգամ մասնակցել է NBA բոլոր աստղերի խաղին (1964, 1966-1967, 1970-1971, 1973-1974)։ Երկու անգամ շարունակ ընդգրկվել է NCAA առաջին համաամերկյան հավաքականի մեջ (1961-1962): NBA կարիերայի ընթացքում ընդհանուր առմամբ խաղացել է 1032 խաղ, որոնցում հավաքել է 18831 միավոր (18,2 մ/խ), կատարել է 7314 անդրադարձ, 2126 փոխանցում, 117 խլում և 10 բլոկշոտ։ 2012 թվականի սեպտեմբերի 7-ին ընդգրկվել է Բասկետբոլի փառքի սրահ։


== NBA կարիերայի ցուցանիշներ ==


=== Ամենամյա մրցաշրջան ===


=== Փլեյ Օֆ ===


== Տես նաև ==
1000 և ավելի խաղի մասնակցած NBA բասկետբոլիստների ցանկ


== Ծանոթագրություններ ==


== Արտաքին հղումներ ==
Վիճակագրությունը NBA.com կայքում(անգլ.)
Կրոմֆորլենդեր

Կրոմֆորլենդեր, շան ցեղատեսակ։ Ծագման երկիրը Գերմանիան է։ Ցեղատեսակը առաջացել է 18-րդ դարում։ 1953 թվականին ճանաչվել է Գերմանիայում, ապա FCI-ում։


== Անվանում ==
Անվանումը առաջացել է «Կռումմիե Ֆուրխե» լեռնաշղթայի անվանումից, որը վերին գերմանական բարբառում հնչում է «կրոմֆոր»։


== Ցեղի բնութագիր ==
Այս շները դիմացկուն, զգոն, հավատարիմ և ենթարկվող շներ են։ Լավ պահապան։ Փոքր ժամանակ կարող են լինել ագրեսիվ։


== Խնամք ==
Կարող են ապրել քաղաքային բնակարաններում, սակայն կարիք ունեն երկարատև զբոսանքների՝ ֆիզիկական մեծ ծանրաբեռնվածությամբ։ Պետք է շաբաթը երկու անգամ լողացնել շանը։


== Արտաքին հղումներ ==
Կրոմֆորլենդեր Archived 2016-03-08 at the Wayback Machine.
Սերգեյ Գիմաև

Սերգեյ Նաիլիևիչ Գիմաև (ռուս.՝ Cepгeй Наильeвич Гимаeв, հունվարի 1, 1955, Պրուժանի, ԽՍՀՄ - մարտի 18, 2017, Տուլա, Ռուսաստան), ռուս հոկեյիստ և սպորտային մեկնաբան։
Հանդես է եկել ռուսական «ԲԿՄԱ»-ի և «Լենինգրադ»-ի կազմում։


== Կենսագրություն ==
Սերգեյ Գիմաևը ծնվել է 1955 թվականի հունվարի 1-ին։ Մասնագիտությամբ Գիմաևը ռազմական օդաչու էր։ Հոկեյով սկսել է զբաղվել 21 տարեկանից։ Իր տասնամյա կարիերայի ընթացքում Գիմաևը անցկացրել է 305 հանդիպում՝ դառնալով 45 գոլի հեղինակ։ 2000-ական թվականներին աշխատել է «Ռոսիա 1», «Ռոսիա 2» և «Սպորտ 1» հեռուստաալիքներում՝ որպես սպորտային մեկնաբան։
Մահացել է 2017 թվականի մարտի 18-ին Տուլայում։


== Ծանոթագրություններ ==


== Արտաքին հղումներ ==
Статистика на сайте Eliteprospects.com
Сергей Гимаев. Хоккей — игра для настоящих мужчин Archived 2017-03-22 at the Wayback Machine.
Профиль на сайте ХК «Легенды хоккея СССР» Archived 2013-04-16 at Archive.is
Биография на сайте Хоккеист. Инфо Archived 2014-02-22 at Archive.is
Միքայել Խանոյան

Միքայել Գաբրիելի Խանոյան (ռուս.՝ Микаэ́л Ханоя́н Габриэ́лович, 1927 - 1984), Երևանի կոնյակի գործարանի գլխավոր տնօրենը 1972 թվականից մինչև կյանքի վերջ՝ 1984 թվականը։ Դրանից առաջ ղեկավարել է Հոկտեմբերյանի (այսօր՝ Արմավիր) կոնյակի գործարանը, որը կառուցվել է նրա գլխավորությամբ։


== Գործունեություն ==
Խանոյանի օրոք ստեղծվել են «Անի» (1977), «Վասպուրական» (1980) կոնյակները, ներդրվել են նոր շշեր (0,75 լ) և նոր պիտակներ, կառուցվել է ցայսօր  գործող համտեսի սրահը։
1970-ական թվականերին Երևանի, Հոկտեմբերյանի, Բուրաստանի, Այգեստանի կոնյակի գործարաները միավորվեցին «Արարատ» արտադրական միավորման մեջ, որը նույնպես ղեկավարում էր Միքայել Խանոյանը։ Միավորման նպատակն էր գործարանը բերել լրիվ ցիկլի՝ սպիրտի արտադրությունից, հնեցումից մինչև կուպաժավորում և շշալցում, որպեսզի բարձրացվեր պատրաստի արտադրանքի որակական ցուցանիշները։
1975 թվականին Խանոյանը ստորագրել է պայմանագիր ամերիկյան «ՊեպսիԿո» ընկերության հետ։ Նպատակը ԱՄՆ-ի շուկայում հայկական կոնյակի ներկայացումն էր, ինչպես նաև պեպսի կոլայի արտադրությունը ԽՍՀՄ տարածքում կազմակերպելու սարքավորումների ձեռքբերումը։ Հատուկ Ամերիկայի շուկայի համար ստեղծվեց «ԱՐԱՐԱՏ վեց աստղ» կոնյակը։


== Հիշատակ ==
Միքայել Խանոյանի հիշատակին Երևանի կոնյակի գործարանի տարածքում տեղադրվել է կիսանդրի։


== Ծանոթագրություններ ==
Մահը և աղջիկը (ֆիլմ)

Մահը և աղջիկը (անգլ.՝ Death and the Maiden), ֆիլմ-թրիլեր՝ նկարահանված ռեժիսոր Ռոման Պոլանսկու կողմից։ Էկրաններին է բարձրացել 1994 թվականին։ Գլխավոր և փաստորեն միակ դերերում են Սիգուրնի Ուիվերը, Ստյուարտ Ուիլսոնը և Բեն Քինգսլին։


== Դերերում ==


== Նոմինացիաներ ==
1995 թվական - նոմինացվել է «Ֆանտասպորտո» ֆիլմերի փառատոնում՝ լավագույն ֆիլմ (Ռոման Պոլանսկի)
1995 թվական - նոմինացվել է «Անկախ հոգի» մրցանակին՝ լավագույն ռեժիսոր (Ռոման Պոլանսկի)


== Արտաքին հղումներ ==
«Մահը և աղջիկը»(անգլ.) ֆիլմը Internet Movie Database կայքում
«Մահը և աղջիկը»(անգլ.) Rotten Tomatoes կայքում
«Մահը և աղջիկը» Фильм. Ру կայքում(չաշխատող հղում)


== Ծանոթագրություններ ==
Կենդանիների պաշտպանության համաշխարհային օր

Կենդանիների պաշտպանության համաշխարհային օր կամ պարզապես Կենդանիների օր (անգլ.՝ World Animal Day), համաշխարհային օր, որը ստեղծված է Երկիր մոլորակի մյուս բնակիչների խնդիրների վրա մարդկանց ուշադրությունը գրավելու նպատակով։ Օրը նշվում է ամեն տարի՝ հոկտեմբերի 4-ին։


== Կենդանիների պաշտպանության համաշխարհային օրվա պատմությունը ==
Այս օրը նշել որոշվել էր Ֆլորենցիայում (Իտալիա), 1931 թվականին, բնության պաշտպանության շարժման կողմնակիցների միջազգային համագումարում։
Կենդանիների պաշտպանության համաշխարհային օրվա անցկացման ամսաթիվը պատահական չէր ընտրված։ Հոկտեմբերի 4-ը կաթոլիկ եկեղեցու սրբերից ամենահարգվածներից մեկի՝ Ֆրանցիսկ Ասսիզեցու հիշատակի օրն է (մահացել է 1226 թվականի հոկտեմբերի 4-ին)։ Ֆրանցիսկ Ասսիզեցին համարվում է կենդանիների խնամակալը, այդ պատճառով էլ համագումարի մասնակիցները ընտրեցին այդ օրը։
Այսպիսի օրվա անցկացման գաղափարը ընդունվեց ամբողջ աշխարհում, և 2008 թվականին այս ամսաթվին նվիրված տարաբնույթ միջոցառումները անցկացվեցին արդեն աշխարհի 66 երկրում։
Մեսարա

Մեսարա (գրվում է նաև՝ Մեսսարա, հուն․՝ Μεσαρά), իլյուվիական հարթավայր Կրետեի հարավում։ Այն ունի 50 կմ տարածում արևմուտքից արևելք և 7 կմ՝ հյուսիսից հարավ, ինչի արդյունքում այն համարվում է կղզու ամենամեծ հարթավայրը։
Հարթավայրի հյուսիս-արևմուտքում գտնվում է Իդա լեռը, որը Կրետեի ամենաբարձր կետն է։ Մեսարայի արևմտյան մասում գտնվում են հնագույն Ֆեստոս քաղաքի ավերակները, կենտրոնում՝ Ղորտինա քաղաքի մնացորդները։


== Աշխարհագրություն ==
Հարթավայրը տարածվում է արևելքից արևմուտք Կրետեի հարավային ափին։ Հյուսիսից սահմանակից է Պսիլորիտիս լեռնաշղթայով, իսկ հարավից՝ Աստերուսիա ​լեռնաշղթայով։ Արևմուտքում ողողում է Մեսարայի համանուն ծովածոցը, որը Լիբիական ծովի մաս է կազմում։ Այն տարածվում է դեպի արևելք՝ Վիաննոսի մոտակայքում գտնվող Դիկտի լեռան մատույցներում։ Յերոպոտամոսը հատում է հարթավայրը և թափվում Մեսարայի ծոցը։ Մեսարայի երկու վտակներն են Կուցուլիտիսը և Մայերասը Տիբակի գյուղում։ Վերջին տարիներին տարածքում ստեղծվել է արհեստական ​​լիճ՝ Ֆաներոմենի ամբարտակը, որպեսզի ոռոգվի գրեթե ամբողջ հարթավայրը։ Մոտակայքում գտնվող մեկ այլ գետ՝ Պլատիսը, հոսում է Ռեթիմնո նոմից և թափվում Այիա Ղալինի։ Մեսարայի հովտում կառուցված գյուղերից են Միրեսը, Տիբակին, Այիո Դեկան, Ասիմին, Պիրղոսը, որը նաև մունիցիպալիտետների, Նեոխորիի, ինչպես նաև Պոբիայի, Պետրոկեֆալիի, Պիցիդիայի, Խարակասի և այլ փոքր բնակավայրերի նստավայր է։
Ասիմի գյուղի ցածր բարձրությունը Մեսարային բաժանում է երկու ավազանի՝ ստորին և վերին։ Անո Մեսարան հոսում է Անապոդարիս գետից, որի վտակներում են Պարտիրոն, Ամուրյելոն, Դամանիա, Արմանոյիա և Ինի ջրամբարները, ինչպես նաև Կարավադո և Սկինիա ջրամբարները։ Համանուն գյուղի մոտակայքում կառուցվում է նաև Պլակիոտիսա ամբարտակը։


== Նկարագրություն ==
Հարթավայրի ընդհանուր երկարությունը մոտ 55 կմ է։
Մեսարայի հովտում է աշխարհի ամենակարևոր հնագիտական ​​վայրերից մեկը՝ Ֆեստոսը և Ղորտինան։ Ավելի քիչ հայտնի հնագիտական ​​վայրերից են Այիա Տրիադան, Կոմոսը և Մատալան։
Մեսարայում հիմնականում մշակվում են ձիթապտուղներ և ավելի քիչ խաղողի այգիներ և բանջարեղեն։ Արտադրված ապրանքների մի մասը մատչելի է ներքին շուկայում, մինչդեռ ձիթապտղի յուղը, թարմ խաղողը և այլ ապրանքներ արտահանվում են եվրոպական շուկաներ։ Այդ շրջանում բուծում են նաև տեղական մեսարական ձի։
Հարթավայրում տեղի է ունենում «Մեսարայի գյուղատնտեսական ցուցահանդեսը», որը 1988 թվականից ի վեր տեղի է ունենում 2 տարին մեկ Վորիում և այժմ համարվում է ինստիտուտ տարածաշրջանի համար, քանի որ այն արդյունավետորեն նպաստել է տարածաշրջանի գյուղատնտեսության զարգացմանը։


== Պատկերասրահ ==

		
		
		


== Տես նաև ==
Միխայիլ Կորակաս


== Ծանոթագրություններ ==
Շպորտկի (գյուղ, Նովի Սանժարիի շրջան)

Շպորտկի (ուկրաիներեն՝ Шпортьки), գյուղ Ուկրաինայի Պոլտավայի մարզի Նովի Սանժարիի շրջանում։
2001 թվականի տվյալներով Շպորտկի գյուղում բնակվում էր 125 մարդ։ Բնակավայրը զբաղեցնում է 1474 կմ² տարածք։ Բնակչության խտությունը կազմում էր 84,8 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սողդերեն

Սողդերեն, սողդերի լեզուն։ Պատկանում է հնդեվրոպական լեզվաընտանիքի հնդիրանական խմբի արևելքա-իրանական ենթախմբին։ Սողդերենը վկայված է մ․թ․ա․ 1-ին դարից-մ․ թ․ 19-րդ դար գլխավորապես կրոնական բովանդակությամբ հուշարձաններով, որոնք գտնվել են Միջին Ասիայի տարբեր վայրերում։ Կան բուդդայական, մանիքեական և քրիստոնեական տեքստերը։ Սողդերեը, միջին իրանական այլ լեզուների պես, բնորոշվում է հին իրանական թեքման նկատելի վերացումով և քերականական հարաբերությունների արտահայտման համադրական ձևերից վերլուծական ձևերի անցնելով։ Հնչյունաբանության մեջ նկատվում է ձայնեղ շփականների հետևողական շնչեղացում։ Սողդերենից սերել է յաղնոբերենը։


== Ծանոթագրություններ ==
Զայ

Անվան այլ կիրառումների համար տե՛ս՝ Զայ (այլ կիրառումներ) Զայ, գետ Սյունիքի մարզում։ Մտնում է Որոտան գետի ավազանի մեջ։ Սկիզբ է առնում Զանգեզուրի լեռնաշղթայից և Աշոտավան գյուղի մոտ թափվում Տոլորսի ջրամբարը։ Երկարությունը 14 կմ է։ Հայտնի է Զանգ ջուր անունով։
Կոմսոմոլսկի զառիվայր (Տագանրոգ)

Կոմսոմոլսկի զառիվայր (ռուս.՝ Комсомольский спуск), փողոց ՌԴ Ռոստովի մարզի Տագանրոգ քաղաքում, որն իրենից ներկայացնում է զառիվայր դեպի ծով։


== Աշխարհագրություն ==
Կոմսոմոլսկի զառիվայրը կառուցված է Տագանրոգի կենտրոնում` արևելյան զառիթափի լանջի հարմարավետ բնական ձորակում, նավահանգստի անմիջական հարևանությամբ։
Սկսվում է Հունական փողոցից, Ռեդուտնի նրբանցքի և Կոմսոմոլսկի ճեմուղու միջև, և Պորտովայա փողոցի ավտոմոբիլային հանգույցով իջնում ուղիղ դեպի Տագանրոգի ծովային առևտրային նավահանգիստ։
Երկարությունը 560 մետր է։


== Պատմություն ==
Կոմսոմոլսկի զառիվայրի առաջին անվանումը եղել է Ազովսկի։ Զառիվայրը բացվել է 1834 թվականին։
1849 թվականին, միաժամանակ Արևելյան զառիվայրի (այժմ` Պուշկինի) հետ, ավարտվել են զառիվայրի սալապատման և բարեկարգման աշխատանքները։ Զառիվայրը, ինչպես և առափը, անվանվեց Վորոնցովի` ի պատիվ գեներալ-նահանգապետ, կոմս Միխայիլ Վորոնցովի։ Զառիվայրն արագ ձեռք բերեց իշխող դիրք բեռների փոխադրման համար։
1920 թվականին վերանվանվել է Պրիմորսկի։
1934 թվականին անվանվել է Կոմսոմոլսկի (Կոմերիտական), քանի որ բարեկարգման աշխատանքներին ակտիվ մասնակցել է քաղաքի երիտասարդությունը։


== Տագանրոգի զառիվայրերը ==
Տագանրոգի` ամենուր զառիթափ լանջերով և կավագետնով հրվանդանի վերևում գտնվելու առանձնահատկության պատճառով, ծովի և ծովափի հետ հաղորդագրությունը կարող էր իրականացվել միայն հատուկ զառիվայրերի միջոցով։ Տագանրոգի ամբողջ պատմության ընթացքում կառուցվել է յոթ զառիվայր` Բիրժևոյ, Գրադոնաչալնիչեսկի, Դուրովի, Կամպենհաուզենի, Կոմսոմոլսկի, Մալո-Բիրժևոյ, Ֆլագմանսկի, որոնք տարբեր ժամանակաշրջաններում ունեցել են տարբեր անվանումներ։


== Ծանոթագրություններ ==
1209

1209 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 1209 թվականն է, 
XIII դարի 9-րդ տարին։


== Դեպքեր ==


== Ծնունդներ ==


== Մահեր ==
Խուդյակովկա

Խուդյակովկա (ռուս.՝ Худяковка, բաշկիրերեն՝ Худяковка), գյուղ Ռուսաստանի, Բաշկորտոստան հանրապետության Միշկինսկի շրջանի կազմում։
Բնակչությունը 2009 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոչմաս (այլ կիրառումներ)

Կոչմաս, կարող է վերաբերել՝

Կոչմաս - գետ Ռուսաստանում, Եմցայի վտակը
Կոչմաս - գետ Ռուսաստանում, անանուն վտակ №2295
Ժելեզնովոդսկ

Ժելեզնովոդսկ,  քաղաք ՌԴ Ստավրոպոլի երկրամասում, բալնեոլոգիական առողջարան Ժելեզնայա լեռան լանջին։ 
Ընդգրկված է «Կովկասյան հանքային ջրեր» առողջարանների խմբում։ Երկաթգծով (6 կմ) միացած է Բեշտաու կայարանի հետ (Միներալնիե Վոդի–Կիսլովոդսկ գծի վրա)։ Ունի 24 հզ. բնակիչ (2021)։ Առողջարան է XIX դ. սկզբից, քաղաք՝ 1917-ից։
Ամառը տաք է, չոր (հուլիսի միջին ջերմաստիճանը՝ 21°C), ձմեռը՝ չափավոր մեղմ (հունվարի միջին ջերմաստիճանը՝ –4°C): Բուժիչ միջոցները՝ քիմիական միանման կառուցվածքով՝ ածխաթթվային հիդրոկարբոնատ–սուլֆատային նատրիում–կալցիումային սառը՝ 11,2°C (Կեգամովսկի) և տաք՝ մինչև 55°C (Սլավյանովսկի) աղբյուրներն են։ Խմելու և տարաների լցման համար օգտագործվում է Սլավյանովսկի աղբյուրի ջուրը։
Ժելեզնավոդսկում բուժում են ստամոքսա-աղիքային, միզա-սեռական համակարգերի հիվանդությունները և նյութափոխանակության խանգարումները։ Գործում են խոշոր առողջարանների համալիրներ, ցեխաբուժարան։


== Ծանոթագրություններ ==
Երմոլաևո (գյուղ, Կույուրգազինսկի շրջան)

Երմոլաևո (ռուս.՝ Ермолаево, բաշկիրերեն՝ Ермолаевка), գյուղ Ռուսաստանի Բաշկորտոստան հանրապետության Կույուրգազինսկի շրջանի կազմում։
Բնակչությունը 2010 թվականին գրանցված տվյալներով կազմում էր 6971 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բոլշոյ Ուտրիշ (գյուղ)

Բոլշոյ Ուտրիշ (ռուս.՝ Большой Утриш), գյուղ Ռուսաստանի Դաշնության Կրասնոդարի երկրամասի Անապայի քաղաքային օկրուգի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հոֆմանի հեքիաթները

Հոֆմանի հեքիաթները (ֆր.՝ Les contes d'Hoffmann), ֆրանսիացի երգահան Ժակ Օֆենբախի օպերա երեք գործողությամբ, նախարարով և վերջարարով։ Ֆրանսերեն լիբրետոյի հեղինակ Ժյուլ Բարբիե՝ ըստ Ժյուլ Բարբիեի և Միշել Կարեի պիեսի, որի հիմքում ընկած են Էրնստ Տեոդոր Ամադեուս Հոֆմանի երեք նովելները։ Առաջին անգամ կատարվել է 1881 թ. փետրվարի 10-ին Փարիզում։ Օպերան համարվում է Օֆենբախի լավագույն ստեղծագործություններից մեկը, ներկայումս հաճախ բեմադրվում և ձայնագրվում է։
Օպերայի առանձին երաժշտական համարներից հատկապես հայտնի է "Belle nuit, ô nuit d'amour" բարկարոլան։


== Արտաքին հղումներ ==
Լիբրետոն անգլերեն և ֆրանսերեն
«Հոֆմանի հեքիաթները» օպերայի լիբրետոն Archived 2016-03-04 at the Wayback Machine.(ռուս.)
Օզոկերիտ

Օզոկերիտ, լեռնային մոմ, միներալ նաֆտիդների (բիտումների) խմբից։ Շոշափելիս ճարպոտ է։ Խտությունը՝ 850-1000 կգ/մ3։ Ունի կերոսինի հոտ։ Հեշտությամբ վառվում է։ Կիրառվում է պարֆյումերիայի արդյունաբերության մեջ՝ քսուքներ և կրեմներ, լաքերի և ներկերի արդյունաբերության մեջ՝ լաքեր պատրաստելու համար, ինչպես նաև օզոկերիտաբուժության համար։ Օզոկերիտի զգալի մասը վերամշակվում է ցերեզինի։ Առավել խոշոր հանքավայրերը հայտնի են Ուկրաինայում, Թուրքմենստանում և Ուզբեկստանում։


== Ծանոթագրություններ ==
Ներետայի շրջան

Ներետայի շրջան (լատիշ․՝ Neretas novads), վարչատարածքային միավոր Լատվիայի հյուսիսային մասում, գտնվում է Սելիա պատմական մարզում։ Շրջանը բաղկացած է չորս մասերից և կենտրոնի եզրին է գտնվում Ներետա քաղաքը։
Սահմանակից է Վիեսիտեի, Վեցումնիեկիի և Յաունյելգավայի շրջաններին։
2010 թվականի հունվարի 1-ի դրությամբ բնակչությունը կազմել է 4383 մարդ։ Տարածքի մակերեսը կազմում է 645.5 կմ²։
Տարածաշրջանը կազմավորվել է 2009 թվականի հուլիսի 1-ին Լատվիայի Այզկրաուկլեի շրջանի վարչական բարեփոխումների ավարտից հետո։


== Ազգային կազմ ==
2011 թվականի Լատվիայի մարդահամարի տվյալներով բնակչության ազգային կազմը բաշխվել է հետևյալ կերպ՝ 


== Տարածքային բաժանում ==
Զալվեսի շրջան (լատիշ․՝ Zalves pagasts)
Մազզալվեսի շրջան (լատիշ․՝ Mazzalves pagasts)
Ներետայի շրջան (լատիշ․՝ Neretas pagasts)
Պիլսկալնեսի շրջան (Ներետայի շրջան) (լատիշ․՝ Pilskalnes pagasts)


== Ծանոթագրություններ ==


== Արտաքին հղումներ ==
Официальный сайт Неретского края(լատիշերեն)
Տորջանո

Տորջանո (իտալերեն՝ Torgiano), կոմունա Իտալիայում, գտնվում է Ումբրիա մարզի Պերուջա գավառում։
Բնակչությունը կազմում է 5700 մարդ (2004 թվականի տվյալներով)։ Խտությունը՝ 146 մարդ/կմ²։ Տարածքը՝ 37 կմ²։ Էլեկտրոնային փոստ՝ 6089։ Հեռախոսային կոդ՝ 075։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Քերչախոտ

Քերչախոտ (լատ.՝ Asperugo), գաղտրիկազգիների ընտանիքի միամյա խոտաբույսերի ցեղ։ Դասի միակ ներկայացուցիչն է՝ քերչախոտ փռված կամ քերչախոտ երակած (Asperugo procúmbens), որը աճում է Եվրոպայում։
Երիտասարդ տերևները գարնանը Կովկասում օգտագործում են որպես կծու համեմունք։


== Կենսաբանական նկարագիր ==

Ցողունը թույլ է, փռված, հիմքից ճյուղավորվող, փշիկներով պատված, բարձրությունը՝ Տերևները երկարավուն են, բահանման, կոշտ խավավորված, ծակող, փշոտ եզրերով։ Ծաղիկները մանր են, սկզբնափուլում՝ մանուշակագույն, ավելի ուշ՝ կապույտ, մեկական կամ 2-3 հատ՝ գագաթնային տերևանութներում։ Ծաղկում է մայիս-հուլիսին։ Պտուղը քսռ-ընկուզիկ է։


== Հոմանիշները ==
Asperugo alba, 1835
Asperugo erecta, 1968
Asperugo vulgaris, 1802


== Տեսակներ ==
Հայտնի է 1 տեսակ՝

քերչախոտ փռված (Asperugo procumbens)։ՏարածումՏարածված է Շիրակի, Լոռու, Տավուշի, Գեղարքունիքի, Վայոց ձորի, Սյունիքի մարզերում։ Աճում է թփուտներում, այգիներում, բնակավայրերի մոտակայքում։ Բույսի պատրաստուկն օգտագործում են որպես խորխաբեր և հակաբորբոքային միջոց։


== Գրականություն ==
Дудченко Л. Г., Козьяков А. С., Кривенко В. В. Пряно-ароматические и пряно-вкусовые растения։ Справочник / Отв. ред. К. М. Сытник. — К.։ Наукова думка, 1989. — 304 с. — 100 000 экз. — ISBN 5-12-000483-0.
Губанов И. А. и др. 1050. Asperugo procumbens L. — Острица простёртая, или лежачая // Иллюстрированный определитель растений Средней России. В 3 т. — М.։ Т-во науч. изд. КМК, Ин-т технолог. иссл., 2004. — Т. 3. Покрытосеменные (двудольные։ раздельнолепестные). — С. 83. — ISBN 5-87317-163-7.


== Արտաքին հղումներ ==
USDA plants database
Jepson Manual Treatment
[1]
Ֆիլիպ Ասթլեյ

Ֆիլիպ Ասթլեյ (հունվարի 8, 1742 թ., Նյուքասլ-անդեր-Լայմ, Մեծ Բրիտանիա - հոկտեմբերի 20 1814 թ., Փարիզ, Ֆրանսիա), անգլիացի ձիավար, կրկեսի սեփականատեր և գյուտարար, հայտնի է որպես «ժամանակակից կրկեսի հայր»։ Ժամանակակից կրկեսը, որպես երաժշտություն, վարժեցված կենդանիներ, ակրոբատներ և ծաղրածուներ ներառող զվարճանքի վայր առաջին անգամ հանդիպում է Ասթլեյի Ամֆիթատրոնում` ձիավարության դպրոց, որը հիմնել է Ֆիլիպ Ասթլեյը 1768 թվականին Լոնդոնում ունեցած իր հաջողություններից հետո։
Ասթլեյը և նրա կինը` Փեթի Զոնսը իրենց առաջին կրկեսային ներկայացումը ցուցադրել են 1768 թվականի ապրիլի 4-ին։ Ձիավարությունից բացի ցուցադրվել է սուսերամարտ և թրերով հնարքներ։ Առաջին ներկայացումները եղել են բացօթյա և անցկացվել Ha'penny Hatch դաշտում, որը գտնվում է Լոնդոնի Լամբեթ շրջանում` ներկայիս Վաթեռլո կայարանի մոտ։ Ասթլեյները հանդես են եկել նաև Լոնդոնի այլ վայրերում։ Ասթլեյն ցուցադրում էր իր հնարքները շրջանաձև ասպարեզում, թեպետ Ասթլեյը իր ներկայացումներում երբեք չի կիրառել «Կրկես» բառը։ Այս շրջանաձև ասպարեզը Ասթլեյը անվանում էր Astley's 'Ride' կամ 'the Circle', որը նախապես ունեցել է 19 մետր տրամագիծ։ Ավելի ուշ, շրջանի տրամագիծը իջեցվել է 13 մետր, որը կիրառվում է կրկեսների կողմից մինչ օրս։
Երկու տարի շրջագայելուց և ոչ մեծ կարողություն կուտակելուց հետո նա վարձակալեց մշտական տարածք Վեսթմինսթերյան Կամրջի մոտ և  հանդիսատեսի համար առավել հարմարավետ պայմաններ ստեղծեց։ 1770 թ. նա իր ելույթների միջև եղած դադարները լցրեց ակրոբատներով, ձեռնածուներով, ծաղրածուներով և լարախաղացներով, ինչը հանդիսացավ այնօրինակ ներկայացման նախատիպը, որն այսօր հայնտի է «կրկես» անունով։


== Ծանոթագրություն ==